Sacrosancte ecclesie Sancti Vincentii que est constructa infra muros Matisconum. Ego in Dei nomine Ivo presbiter dono ad ipsam casam Dei in usus fratrum aliquid de rebus meis que sunt site in pago Matisconensi juxta Matisconem, in Concula vocant. Hoc est curtilus cum supraposito et vinea insimul tenente, quem terminat a mane et a medio die terra Sancti Vincentii, a circio similiter, a sero via publica. Infra istas terminationes, medietatem ad integrum canonicis Sancti Vincentii trado atque transfundo, et dono campum unum, prope Sanctum Clementem, quem terminat a mane via publica, a medio die terra Sancti Petri, a sero Sancti Vincentii et Sancti Clementis, a circio Sancte Marie; habet in longo a medio die perticas LX, a sero in uno fronte perticas XLVIII, in alio fronte a circio perticas XIIII. Infra istas terminationes vel perticationes, ad integrum trado Sancto Vincentio sine ullo contradicente, eo tenore ut dum vivo usum et fructum habeam et unoquoque anno de cera IIII deneratas ad mensam Sancti Vincentii persolvam; et post meum decessum, ad canonicos Sancti Vincentii revertatur. Si quis contradixerit auri unciam componat. S. Stephani vicecomitis. S. Isnardi. S. Joffredi.